Jonavos spaustuvė

Jonavos spaustuvė – spaustuvė, įsteigta 1951 m. Jonavoje, J. Basanavičiaus g. 4.

Istorija 
Spausdino Jonavos rajono laikraštį „Pergalės vėliava“, o 1951–1953 m. ir Jonavos MTS laikraštį „Kolūkinis kaimas“. 1959 m. gruodžio mėn. sujungus Kauno ir Jonavos rajonus, spaustuvė veikė iki 1962 m. vidurio – gamino tik blankus.

1968 m. Jonavos spaustuvė atkurta kaip Kauno Raidės spaustuvės skyrius. Joje spausdinti laikraštis „Jonavos balsas“, taip pat daugiatiražiai laikraščiai „Chemikas“ (vėliau „Achemos žinios“), „Baldininkas“, „Naujienos“.

1995 m. spaustuvė tapo UAB „Jonavos spaustuvė“. Ji turi 3 plokščios spaudos ir tigelinę mašinas, spausdina blankus, buhalterinius dokumentus, smulkius spaudinius.

Šaltiniai 

Lietuvos spaustuvės
Jonavos spauda